hu hu sk hu hu en en nb en nl en en en fr hu hu hu hu hu en hu hu de hu en en kn de hu hu hu hu hu hu en hu hu en hu hu hu hu hu en hu hu hu hu hu hu hu hu hu hu hu en hu hu hu en hu hu hu hu hu hu hu hu hu hu hu de en ca lt hu en hu ceb hu en eo hu fr hu hu hu hu hu hu hu en hu hu hu hu hu hu hu en hu hu hu hu hu hu en hu hu
Mennyire dőljön a hajó? - Quantum Sails Magyarország - quantumsails.hu
Így legyél mestere az erős szeles meneteknek
Nincs még egy olyan érzés, mint amikor a leevantni már a víz alatt van, a decket mossák a hullámok, neked pedig minden erőddel igyekezned kell, hogy ellentarts az egyre növekvő kormányerőnek! De biztosan ez a leghatékonyabb módja a vitorlázásnak? A hajó dőlése egy sokat vitatott téma a vitorlázás körében, következzen Dave Flynn, a Quantum Sails szakértőjének véleménye.
Minden vitorlázó, akinek célja, hogy a lehető leggyorsabban vigyen el egy hajót A pontból B-be, elmondhatja, hogy a vitorlázás igazi titka a kontrollban és egyensúlyban keresendő. Sőt, még azok is, akik nem tesznek meg mindent, hogy egy tized csomóval gyorsabban vitorlázzanak tudják, hogy a vitorlaállítás és bizonyos kormányzási technikák segítenek a hajó irányításában. Végső soron ez a két tényező: a trimm és a kormánytechnika az, ami segít az erős szeles menetek mesterévé válni.
Mielőtt adnék pár egyszerű tanácsot a helyes technikával kapcsolatban, nézzük, mennyi az ideális dőlésszög! Számszerűsítve a válasz körülbelül 20-25 fok között keresendő egy átlagos egytestű hajó esetén – a pontos szám függ a hajó egyedi specifikációitól. A többtestű és high performance egytestű hajókat minél kisebb dőléssel kell vitorlázni. De van egy egyszerűbb módja is, hogy megtudd, a hajód túlságosan megdőlt: ha harcolnod kell a kormánnyal, és állítanod kell a vitorlákon akkor már túldőltél. A dőlés általában növeli kormányerőt. Amikor a hajó túlságosan megdől, igyekszik a szél felé fordulni, ezt lúvolásnak nevezzük. Ilyenkor ahhoz, hogy irányba tudjunk tovább haladni, ellen kell tartanunk az éledő kormányerőnek, ami egy darabig normális is, de ha túlságosan meg kell feszülnünk, akkor a kormánylapát már fékezi a hajót. Olyan, mintha egy istállóajtót húznánk magunk után a vízben, ez pedig nem túl hatékony módja a vitorlázásnak.
Minden vitorláshajónak van egy optimális dőlésszöge. Ez segíti a felhajtóerő kialakulását, ezért láthatsz versenycsapatokat, akik kis szélben a lee oldalon lógnak ki, hogy kissé megdöntsék a hajót, de ha ez a dőlés több, mint az optimális, már többet fékez, mint segít. A fellúvolás az árulkodó jel – ha túl sok dőléssel és kormányerővel vitorlázunk az olyan, mintha lejtőn lefelé az autónk nem a kerekein, hanem az ajtajain csúszna.
Összefoglalva az eddigieket, meg kell találni az arany középutat. De hogyan legyünk urai hajónknak?
A legegyszerűbb módja, hogy visszaállítsuk a hajót a talpára nagy szélben, ha ráengedünk a vitorlákra. Ezzel az oldalra döntő erőt előre vivő erőre változtatjuk, amivel fel fogunk gyorsulni. Különösen futtatott menetben igaz, hogy érdemes minden pöffnél ráengedni egy kicsit a fock és grósz vitorlákra, amikor elment a pöff, akkor pedig visszahúzni őket – részben az extra gyorsulás, részben pedig a látszólagos szél enyhe irányváltozása miatt. Emlékezz rá, hogy elsősorban a vitorla kormányozza a hajót, a kormánnyal csak finomhangolást végzel!
Ha élesen kell mennünk, akkor a helyzet kicsit komplikáltabb, hiszen ha ilyenkor is beleengedünk a vitorlákba minden pöffben, nem fogjuk tudni tartani a szükséges magasságot. Lehet, hogy gyorsak leszünk, de rossz irányba fogunk menni. Van egy kormányzási technika, ami erre megoldást nyújt.
Amikor ezt használjuk, akkor ahelyett, hogy egy állandó szöget igyekeznénk tartani a fockvitorla széljelzőit figyelve, inkább a hajó dőlésére vitorlázunk. Ha jön a pöff, hagyd, hogy a hajó kissé a szél felé forduljon, ezzel a dőlés azonos szinten marad. A fockvitorla széljelzői és első éle be fog lobbanni, de ez nem gond, ilyenkor nem extra sebességre, hanem megfelelő magasságra van szükséged. Ha elment a pöff, enyhén ejtsd vissza a hajót a megfelelő szögre, amit a széljelzők megmutatnak. Szóval: a széljelzőkre kormányozz, ha éppen nincs pöff, és a dőlésszögre, ha jön az erősödés. További előnye a technikának, hogy a hajó nem dől meg annyira, azaz a laterál felület nem csökken, és nem csúszik oldalra a gép.
A laposabb vitorlák kevésbé döntenek
Ha túlságosan rá kell engedni a vitorlákra futtatott menetben, vagy túl sokat kell a fent említett kormányzást használni, ideje laposítani a vitorlákon – ha eddig nem tettük volna… A fock esetén feszítsd meg a felhúzót, hogy kisimítsd a vízszintes ráncokat, ezzel a hasmélységet is előrébb tudjuk vinni, ami miatt jobb hatásfokkal fog dolgozni a vitorla. Ha van a focknak trimmzsinórja, feszíts rá, ha lobogni kezd a hátsóél. A grósz laposításához is feszíts a felhúzón a vízszintes ráncok eltüntetéséhez, valamint feszítsd meg az alsóélet is, hogy kilapítsd. A achterrel görbítsd az árbócot, ha van rá lehetőséged.
Egy kis lobogtatás belefér
Emlékezz, optimális erőre van szüksége a vitorlának, ezért nem gond, ha erős szélben egy kicsit lobog. Éles menetben engedd ki a travellert, és hagyd, hogy a grósz első negyede-harmada kicsit lobogjon. A fock behúzópontját is állítsd hátrébb, és hagyd, hogy kinyisson a teteje. Ha el kell dobnod a travellert, hogy talpra álljon a hajó, engedj a fockra is! Ha futtattsz, engedj egy keveset a sotokra és hagyj egy kis lobogást, de ha a vitorlák több mint fele már folyamatosan lobog, akkor ideje csökkenteni a vitorlafelületet.
Általánosságban elmondható, hogy az enyhe dőlés jól jön, a túl sok dőlés viszont már lassít. Hogy pedig egy régi magyar vitorlásmondással zárjuk cikkünket: ha már elgondolkodtál azon, hogy reffelni kellene, akkor azonnal tedd meg! Kireffelésnél a gondolat után várj 10 percet a cselekvéssel!
← Előző poszt Következő poszt →
Napra kész vagy? Vitorláink és önmagunk megóvása a napon
Ahogy a hőmérséklet és a szezon iránti lelkesedésünk is az egekbe szökik, fontos átgondolnunk, hogyan maradhatunk biztonságban a napon, miközben az...
A túravitorlázók élete: hajó és vitorla karbantartás
A hajó karbantartástól az útvonaltervezésig sok-sok apróságon kell átrágjuk magunkat, hogy túrázásaink biztonságosan és kényelmesen teljenek....
A Quantum tudástár további posztjai
Napra kész vagy? Vitorláink és önmagunk megóvása a napon
Ahogy a hőmérséklet és a szezon iránti lelkesedésünk is az egekbe szökik, fontos átgondolnunk, hogyan maradhatunk biztonságban a napon, miközben az...
A túravitorlázók élete: hajó és vitorla karbantartás
A hajó karbantartástól az útvonaltervezésig sok-sok apróságon kell átrágjuk magunkat, hogy túrázásaink biztonságosan és kényelmesen teljenek....
Szezon kezdő tennivalók túrázóknak, versenyzőknek egyaránt!
Hivatalosan is itt a tavasz. Az első vitorlázás általában az egyik legjobb élménye egy szezonnak, de hogy tényleg minden rendben legyen, érdemes egy...
+36 70 427 0707
‭+36 20 584 4991
‭+36 30 833 1221‬
+36 70 427 07 12
8230 Balatonfüred, Zsigmond utca 12.
Más időpontokban egyéni egyeztetés alapján!
Adatvédelem | Rólunk | Kapcsolat
Copyright Quantum Sails Hungary – Made by webzy.hu
Ne maradj le legfrissebb híreinkről, akcióinkról!
Ez a weboldal a jobb felhasználói élmény érdekében sütiket (cookies) használ. A honlap további böngészésével Ön hozzájárul a sütik használatához.
A sütikről részletesebb tájékoztatást a beállításokban olvashat.
Close GDPR Cookie Settings
Ez a weboldal sütiket használ, hogy a lehető legjobb felhasználói élményt nyújthassuk. A cookie-k információit tárolja a böngészőjében, és olyan funkciókat lát el, mint a felismerés, amikor visszatér a weboldalunkra, és segítjük a csapatunkat abban, hogy megértsék, hogy a weboldal mely részei érdekesek és hasznosak.
A feltétlenül szükséges sütiket mindig engedélyezni kell, hogy elmenthessük a beállításokat a sütik további kezeléséhez.
Enable or Disable Cookies
Amennyiben ez a süti nem kerül engedélyezésre, akkor nem tudjuk elmenteni a kiválasztott beállításokat, ami azt eredményezi, hogy minden egyes látogatás alkalmával ismételten el kell végezni a sütik engedélyezésének műveletét.